Kümme maakuulajat ütlesid, et tõotatud maal on hiiglased.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Kristlased aga peavad Juudat ja Samaariat kaitsma.
Maailm esitleb asju negatiivselt. On Joosua ja Kaalebi raporti aeg.
Joshua ja Caleb Iisraeli südamaal
ŠOKOLAADITEHAS Hebron, Iisrael
Aitäh võimaluse eest külastada teie šokolaaditehast.
Räägi, kuidas sa siia sattusid?
Kuidas sattusin Hebronisse, šokolaaditehasesse või Iisraeli?
Kuidas Iisraeli jõudsid?
Tulin Iisraeli ligi kümne aasta eest.
Mu naine oli seadnud selle meie abiellumise tingimuseks.
Ma polnud Iisraeli suhtes 100 % kindel,
kuid teadsin siiski, et ta on minu jaoks õige naine.
Otsustasin vaadata, kuidas asja korraldada saaks.
Õppisin tollal Colorados pagariks.
Õpingute käigus tegin praktika Saksamaal.
Seejärel tulime siia. - Kas tulite kohe siia rajooni?
Algul läksin ješivasse, usukooli.
Õppisin seal kaks aastat.
Minuga koos õppis mu äripartner Zeev.
Kui olin paar aastat Gush Etsioni restoranides töötanud,
kolis sõber siia ja hakkas meidki meelitama.
Mäletan mõtet,
et see on kõigest liiga kaugel ja igal pool on araablased.
Ütlesin naisele, et me ei koli siia.
Äkitselt sõitsime kohta, kust avanes vaade Surnumerele.
See oli mulle heureka-hetk.
Vaade puudutas mind sügavalt
ja teadsin, et võin seda kogu ülejäänud elu vaadata.
Aabraham kõndis sõna otseses mõttes nendel nõlvadel.
Siit võidi näha Soodoma hävingut.
Aabraham võis seda siit näha.
See on väga rikka ajalooga piirkond.
Siin on kaunis ning kliima on jahe ja kuiv,
optimaalne šokolaadi tegemiseks.
Käisime seda kohta vaatamas
ja see kaunis vaade lummas meid.
Pakkisite asjad kokku ja kolisite siia. Kui palju aega sellest möödas on?
Viis aastat.
Selle ajaga oled juba äri rajanud. Räägi sellest.
Juba ješivas õppides tegin šokolaadikomme
ja andsin Zeevile maitsta.
Olin mõelnud, milliseid küpsetisi tahaksin teha.
Töötasin pagarina, kuid nii oli raske peret toetada.
Hilised õhtud ja mind polnud kunagi kodus.
Kui hakkasin mõtlema šokolaadivalmistamisele,
oli USAs väikses mastaabis sama vaimustus tekkinud.
Kohtusin Denveris ühe šokolaadiäri pioneeriga.
Ta rääkis mulle kõigest avameelselt ja külastasin tema tehast.
Tutvusin mitmete USA šokolaaditegijatega.
Iisraelis tol ajal kvaliteetšokolaadi ei tehtud.
Tundsin, et pean hakkama seda tegema.
Nädal pärast esimese kakaooatellimuse saabumist
oli mul üks cateringi tööots ja Zeev oli abiks kaasas.
Ütlesin talle, et hakkan Iisraelis šokolaadi tegema.
Zeev ütles, et tahab näha, kuidas šokolaadi tehakse.
Nädala lõpuks tahtis ta juba äripartneriks hakata.
Alustasime šokolaadivalmistamisega minu köögis.
Tehas näeb praegu palju parem välja kui alguses.
Alustasime kuivatiga, kust eemaldasime sisemuse
ja paigaldasime sellele ahju termostaadi.
Ehitasime ise puidust seadmeid.
Tegime kõike põlve otsas ise.
Valmistasime toodet, mida Iisraelis poldud varem tehtud.
Ettevõte Elite hakkas alles praegu ühe päritolumaa šokolaadi tootma.
Meie alustasime sellest.
Kliendid imestasid, miks meie šokolaad nii kallis on.
Sellele on raske lühidalt vastata.
Teeme kõike teistmoodi. Teeme kõike nullist.
Mulle oli tähtis, et tehas oleks kodu lähedal.
Šokolaadivalmistamine on pikk protsess
ja võin vahel kodus käia.
Räägi veidi täpsemalt sellest paigast.
Mainisid Aabrahami, kuid see on ka Hebroni lähedal.
Siin on mitmeid asju juhtunud.
Hebronisse jõuab 5-10 minutiga.
Minu kandi nimi on Pnei Chever,
mis tähendab Cheveri vastas olevat.
Chever oli iidne jõgi.
Asunduses elab ca 60 peret ja see kasvab.
Loodame, et saame uusi maju ehitada
ja kasvada 20-30 pere võrra.
Kolisime siia tehasesse kolme aasta eest.
Tööstuskompleks oli tühi.
Järgmisel aastal alustab naabruses oliiviõlitehas.
Siin kasvavad kõrge kvaliteediga oliivid.
Sellest saab Juudea Napa Valley.
Heebrea keeles on mõiste 'hashgacha pratit'.
See tähendab, et Jumal korraldab kogu su eluolu.
Mu ämm pärineb Mehhikost.
Mul oli komme Iisraelis ladinaameeriklasi kohates
neilt hispaania keeles küsida,
kas nad tunnevad Ladina-Ameerikas põllumehi.
Paljud kasutavad siin pöidlaküüti. Võtsin kord peale ühe tüdruku.
Nägin kohe, et ta on Peruust.
Kiryat Arbas ja Gush Etsionis elab peruulasi.
Küsisin talt, kas ta tunneb mõnd farmerit.
Tema isa oli olnud Peruus kakaooakasvataja.
Läksin neile külla.
Pere pärineb kogukonnast, kes pöördus Peruus judaismi.
250-300 peret kolis kahes etapis Iisraeli.
Kohtusin tüdruku isaga ja sain temalt erinevaid ube proovida.
Ta tõi meile Peruust veel ube.
Järgmisel korral läksin kaasa ja ostsin väikse maatüki.
mille tema oli Iisraeli kolides sõbrale müünud.
Maatüki ostnud mehe tütar elab samuti Kiryat-Arbas.
Lugu sobiks hästi isegi telesarja.
Sellest peale oleme oma kakaoube Peruust tellinud.
See on röster, mis pool tundi kakaoube röstib.
Kas sama masin röstib ka kohvi?
Jah, aga teisel temperatuuril ja teise kestusega.
- Mitu kraadi siin nüüd on? - Umbes 125 kraadi.
Aeglane ja pehme röst.
Kakaoubades on 70 % vett ja siin kuivatatakse vesi välja.
Kui kaua oad seal on?
Umbes pool tundi.
Kas oad tulevad välja, kui sellest kangist tõmban?
Siin toimub purustamine ja nii vabaneb rasv.
See masin töötas varem paremini.
See läks katki. Püüdsime seda parandada.
Varem mõõtis masin šokolaadi kogust.
Pärast remonti polnud kaal enam täpne.
Kogused olid väga erinevad ja seda ei luba isegi Toora.
Kaalu ja mõõte ei tohi moonutada.
Nüüd mõõdame kõike käsitsi, et 100-grammiseid tahvleid saada.
Kas seda juua võib? - Võib küll.
Kindlasti võib.
See ei tulnud väga hea välja.
Kas nii kaovad õhumullid?
See kaotab mullid ja jaotab šokolaadi ühtlaselt.
Pakin need käsitsi.
Seda võiksid teha vabatahtlikud.
Poleks raske siia vabatahtlikke saada.
Mitu tahvlit sa päevas teed?
Peaksin tegema 1200 tahvlit päevas,
et oma eesmärke täita.
Miinimumkogus on 500 päevas.
Millised sihid sul kasvu suhtes on?
Vajame rohkem edasimüüjaid.
Siis oleks kõik hästi.
Tahame USA turule pääseda.
Iisraelis müüakse meie šokolaadi vaid paaris mahepoeketis.
Hind on tavapoodide jaoks liiga kõrge.
Peame õige turu leidma.
Tahaksime oma toodangut kahekordistada.
See nõuab sellist kakaoubade kogust ühe lõikuse vältel,
mis mahuks ühte konteinerisse.
See on umbes 15 tonni.
Kasutaksime alati värsket uba ja sellest jätkuks aasta šokolaadiks.
Sellest piisaks järgmise lõikuseni.
See oleks ideaalne korraldus.
Peaksime šokolaadi maitsma.
Kas tahad proovida 100-protsendilist?
Vaata seda, Josh. Mina olen juba maitsnud.
Kas disainid pakendid ise?
Ei. Jumal tegutseb ka selles vallas.
See on siin.
See oli meie disaineri esimene töö.
Ta tegi meie esimese pakendi. Peaksin teile ühe välja otsima.
Tahtsin pakkida šokolaaditahvlid läbipaistvasse kilesse.
Šokolaadi hind sõltub sisust, mitte toredast pakendist.
Need siiski ei müünud.
Otsisin disainerit netist.
Leidsin disaineri, kellel oli lahe kontseptsioon.
Ta oli disaininud veinipudeli etiketi,
mis oli tehtud flanellkangast.
Mu vanavanemate põlvkond kasutas ruudulisi flanelljakke.
Ta oli teinud flanelliruutudest etiketi.
Brändi nimi oli Zaide. See on jidiši keeles 'vanaisa'.
Fondi võttis ta vanadest, jidišikeelsetest lehtedest.
Mulle meeldisid disaineri tööd ja märkasin, et ta on Tel Avivist.
Ta oli teinud need tööd õpingute ajal.
Värbasin ta, enne kui ta kuulsaks sai.
Olime tema esimene isiklik tööots.
Oleme sellest peale koostööd teinud.
Jumal korraldas kõik.
Disainer mõistab täpselt, mida tahan.
Neid masinaid nägite tehases. Tahtsime näidata šokolaaditegemist.
Minu siinelamise ajal
on Maale Cheveris kaks korda lund sadanud.
Need on vaated mu kodulävelt valge šokolaadi pakendil.
Kas see oled sina, kes seal istub? - Jah.
Siin on mu tütar.
Koer on väljamõeldud.
Tõin disaineri siia külla.
Ta elab Tel Avivi südames,
aga vedasin ta siia.
Ta tegi pilte ja filmis videomaterjali.
Tahtsime esile tuua paiga olemust.
Tahaksin sinult midagi sügavat küsida.
Millest sa unistad?
Mida mõtled tulevikust, kui šokolaadi segad?
Millised on sinu lootused oma laste tuleviku suhtes?
Oled kindlasti sellele mõelnud.
Siiatulekust peale olen unistanud, et turvatarad saaks maha võtta.
Käin väljaspool tara jalutamas.
Unistan päevast, kui see pole enam problemaatiline.
Hebronisse jõuaks autoga 15 minutiga.
Tegelikult läheb tee autoga siiski aeglasemalt kui rattaga.
Autoga peab turvakaalutlustel pikemat teed sõitma.
Tihti unistan sellest, milline siin kõik välja näeb,
kui piiritarad varisevad ja rahvas hakkab mäenõlvu asustama.
See on kaunis maapiirkond.
Siit jõuab tunniga Tel Avivi ja 45 minutiga Jeruusalemma.
Kõik on lähedal.
Ootan innuga seda,
et mu unelmad teostuvad ja siia hakkab elanikke tulvama.
Paari aasta eest mõtlesin sellele, kuidas Juudamaad arendada.
Golani kõrgustikele õnnestus head reklaami teha.
Siin otsustati Golanist eeskuju võtta.
Võiksime nimetada Juudamaa Iisraeli Napa Valleyks.
Siin on viinapuuaedu, oliivikasvandusi ja kitsekarju.
See võiks muuta inimeste nägemust sellest piirkonnast.
Siia võiks ehitada puhkekülasid.
Ootan seda.
Lisainfot Hebroni šokolaaditehase kohta leiab aadressilt:
www.holycacao.co.il
Tõlge: Monika Jaaguri